U južnom Kamerunu pao putnički avion 'Kenija erlajnza'
U južnom Kamerunu pao putnički avion 'Kenija erlajnza' sa 115 putnika i članova posade
Jaka kiša i gusta tropska šuma ometaju spasilačke napore u koje se uključila i kenijska armija. Spasioci stižu i iz inostranstva. Kamerunski državni radio objavio je da se kenijski putnički avion, sa 114 putnika i članova posade, srušio u južnom Kamerunu, ubrzo po poletanju sa aerodroma u Duali. Putnici su iz 20 država a jedan od njih je američki državljanin. Putnički Avion Boing 737-800, na letu za Nairobi, pao je u blizini grada Niete, južno od kamerunske luke Kribi i severno od granice sa Ekvatorijalnom Gvinejom, navodi državni radio. Drugih informacija o nesrechi, uključujući i podatke o žrtvama, za sada nema. U avionu je u trebutku rušenje bilo 106 putnika i devet članova posade. "Kenija erlajnz", jedna od rektih profitabilnih kompanija u Africi, otvorila je krizni centrar u lokalnom hotelu odakle se prati situacija i obaveštava javnosti i porodice putnika. Poslednji put avion "Kenija erlajnza" srušio se u januaru 2000. godine. Tada je Erbas A310 pao u more, po poletanju iz Abidžana. Tada je poginulo 169 od 179 putnika i članova posade.